wickkiey/tamil-wikipedia-chunked huggingface dataset:
# பிராங்க் சுவெட்டன்காம்

## அரசியல் வாழ்க்கை (1871 - 1901)

### ஈயச் சுரங்கத் தொழில் மீட்சி (1875)

அந்தக் காலக்கட்டத்தில் இவர் ஜான் பிரடெரிக் அடோல்பஸ் மெக்நாயர் (*John Frederick Adolphus*) மற்றும் காப்பித்தான் சுங் கெங் கியூ (*Kapitan Chung Keng Quee*) மற்றும் காப்பித்தான் சின் செங் யாம் (*Kapitan Chin Seng Yam*) ஆகியோருடன் இணைந்து பணியாற்றினார்.  
லாருட் போர்களின் (*Larut Wars*) போது (1862-73) சிறைபிடிக்கப்பட்ட உள்ளூர்ப் பெண்கள் பலரை விடுவிப்பதில் லாருட் அமைதி ஆணையம் வெற்றி பெற்றது. வர்த்தகத் தடைகளை அகற்றி ஈயச் சுரங்கத் தொழிலை மீண்டும் தொடங்கச் செய்தது.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### சிலாங்கூர் ஆளுநர் பதவி (1882)

1882-இல், இவர் தீபகற்ப மலேசிய மாநிலமான சிலாங்கூருக்கு பிரித்தானிய ஆளுநராக (*Resident*) நியமிக்கப்பட்டார். பதவியில் இருந்த காலத்தில், காபி மற்றும் புகையிலை தோட்டங்களின் வளர்ச்சியை ஊக்குவித்தார்; அதே வேளையில் ஈயச் சுரங்கத் தொழில் வருமானத்தையும் அதிகரிக்க உதவினார்.  
அந்தக் கட்டத்தில் சிலாங்கூரின் தலைநகரமாக இருந்த கோலாலம்பூரில் இருந்து கிள்ளான் துறைமுகத்திற்கு தொடருந்து பாதை அமைவதற்கு முன்னோடியாக விளங்கினார். இந்தத் துறைமுகம் பின்னர் காலத்தில், அவரின் நினைவாகச் சுவெட்டன்காம் துறைமுகம் (*Port Swettenham*) என்று பெயரிடப்பட்டது.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### மலாயா கூட்டமைப்பு மாநிலங்கள் (1895)

1895-இல் பேராக், சிலாங்கூர், நெகிரி செம்பிலான் மற்றும் பகாங் ஆகிய மாநிலங்களை ஒன்றிணைக்க, அந்த மாநிலங்களின் சுல்தான்களிடம் இருந்து ஒப்புதல்களைப் பெற்றார். பின்னர் அதுவே மலாயா கூட்டமைப்பு மாநிலங்கள் (*Federated Malay States*) (**FMS**) எனும் கூட்டமைப்பாக மாறியது.  
அப்போது அவர் பேராக் மாநிலத்தின் பிரித்தானிய ஆளுநராக இருந்தார். அதன் பின்னர் அவர் பிரித்தானிய மலாயாவின் தலைமை ஆளுநராக (*Resident-General*) பதவி உயர்த்தப் பட்டார். 1897-இல் அவருக்கு விக்டோரியா மகாராணியாரால் (*Queen Victoria*) சர் விருது வழங்கப்பட்டது.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### சயாம் இராச்சியத்தின் செல்வாக்கு (1901)

1901 அக்டோபர் மாதம், அவர் ஓய்வு பெறுவதற்கு மூன்று ஆண்டுகளுக்கு முன்பு, அவர் நீரிணை குடியேற்ற மாநிலங்களுக்கான தலைமை ஆளுநராகவும் (*Governor*); தலைமைத் தளபதியாகவும் (*Commander-in-Chief of the Straits Settlements*) நியமிக்கப்பட்டார்.  
தீபகற்ப மலாயாவின் வடக்கு மாநிலங்களான கிளாந்தான் மற்றும் திராங்கானு மாநிலங்களின் மீது சயாம் இராச்சியத்தின் செல்வாக்கு பற்றி சுவெட்டன்காம் நீண்ட காலமாக விமர்சித்து வந்தார்.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### சயாம் பேச்சு வார்த்தைகள்

அந்த இரு மாநிலங்களும் ஒவ்வொரு மூன்று ஆண்டுகளுக்கும் ஒரு முறை ஒரு தங்கப் பூங்கொத்தை (*Bunga Emas*) சயாம் அரசருக்கு அனுப்பி வந்தன. அதன் மூலம் அந்த இரு மாநிலங்களும் சயாமின் ஆதிக்கத்தைப் பாரம்பரியமாக அங்கீகரித்து வந்தன.  
நீரிணை குடியேற்ற மாநிலங்களுக்கான தலைமை ஆளுநராக சுவெட்டன்காம் நியமிக்கப்பட்ட பிறகு, கிளாந்தான்; திராங்கானு மாநிலங்களின் விவகாரங்களில் பிரித்தானியச் செல்வாக்கை அதிகரிக்க, சயாமுடன் பேச்சு வார்த்தைகளில் ஈடுபட முயற்சிகள் செய்தார்.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### தாய்லாந்து பட்டாணி மாநிலம் (1904)

அந்த மாநிலங்களில் பிரித்தானிய ஆலோசகர்களை நியமிக்க சயாம் தயக்கத்துடன் ஒப்புக் கொண்டது. அத்துடன் ஒரு நிபந்தனையையும் விதித்தது. அதாவது அத்தகைய ஆலோசகர்களைச் சயாமிய அரசுதான் நியமிக்கும்; மற்றபடி இங்கிலாந்து வெளியுறவு அமைச்சின் (*Foreign Office*) தலையீடு இருக்கக் கூடாது எனும் நிபந்தனை.  
இருப்பினும் பின்னர் காலத்தில் அந்த இரு மாநிலங்களும் பிரித்தானிய ஆலோசகர்களை (ஆளுநர்கள்) ஏற்றுக் கொண்டன. இதைத் தொடர்ந்து கெடா மாநிலமும் பிரித்தானிய ஆளுநரை ஏற்றுக் கொண்டது.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### இறுதி இலக்கு

சுவெட்டன்காமிற்கு ஓர் இறுதி இலக்கு இருந்தது. தாய்லாந்து; பட்டாணி மாநிலத்தின் தெற்குப் பகுதியைப் பிரித்தானியாவின் கட்டுப்பாட்டின் கீழ் கொண்டு வர வேண்டும் என்பதுதான் சுவெட்டன்காமின் அந்த இறுதி இலக்கு.  
இருப்பினும் அவரின் அந்த இலக்கு இறுதி வரையில் வெற்றி பெறவில்லை. அவருக்கு அது ஒரு பெரிய ஏமாற்றமாக அமைந்தது.
# பிராங்க் சுவெட்டன்காம்

## வாழ்நாள் காலவரிசை

- 1875 - 1876 வரை பேராக் போரில் பிரித்தானிய செயல்பாட்டுக் குழுவின் துணை ஆணையர்.
- 1882 - 1889 வரை சிலாங்கூர் மாநிலத்தின் பிரித்தானிய ஆளுநர்.
- 1889 - 1896 வரை பேராக் மாநிலத்தின் பிரித்தானிய ஆளுநர்.
- 1896 - 1901 வரை மலாயா கூட்டமைப்பு மாநிலங்கள் - தலைமை ஆளுநர்.
- 1901 - 1904 வரை நீரிணை குடியேற்றங்கள் - ஆளுநர் மற்றும் தலைமைத் தளபதி.
- 1909 மொரிசியசு விவகாரங்கள் தொடர்பான அரச ஆணையத்தின் தலைவர்.
- 1915-1919 வரை பிரித்தானிய பத்திரிகை துறையின் இணை இயக்குநர்.
# பிராங்க் சுவெட்டன்காம்

## நினைவுச் சான்றுகள்

- பினாங்கு, ஜார்ஜ் டவுன் சுவெட்டன்காம் கப்பல் துறை (*Swettenham Pier in George Town, Penang Island*)
- சுவெட்டன்காம் சாலை சிங்கப்பூர் தாவரவியல் தோட்டம்
- சிலாங்கூர் சுவெட்டன்காம் துறைமுகம் (*Port Swettenham*)
- கோலாலம்பூர் சுவெட்டன்காம் சாலை (*Swettenham Road, Kuala Lumpur*)
- தைப்பிங் சுவெட்டன்காம் சாலை (*Swettenham Road, Taiping*)
- கிள்ளான் துறைமுகம் சுவெட்டன்காம் பாலம் (*Port Swettenham Bridge 1920, Klang*)
- கிள்ளான் துறைமுகம் சுவெட்டன்காம் கப்பல் படகுத் துறை (*Swettenham Pier Cruise Terminal*)
- கோலாலம்பூர் சுவெட்டன்காம் சாலை (*Swettenham Drive, Kuala Lumpur Middle Ring Road 1*)
- தைப்பிங் சுவெட்டன்காம் அடுக்குமாடிகள் (*Swettenham Suites, Taiping*)
# அனைத்திந்திய இமாம்களின் அமைப்பு

**அனைத்திந்திய மசூதிகளின் இமாம்கள் அமைப்பு** (All India Organization of Imams of Mosques) புது தில்லியில் 1976-ஆம் ஆண்டில் *ஹஸ்ரத் மௌலானா ஜமீல் அஹ்மத் இல்யாசி* என்பவரால் நிறுவப்பட்டது. இந்தியாவில் உள்ள 5 இலட்சத்திற்கு மேற்பட்ட பள்ளிவாசல்களில் தொழுகை நடத்தும் இமாம்கள் மற்றும் துணை இமாம்களின் வருவாய் மற்றும் சமூக-பொருளாதார பிரச்சினைகளை அனைத்து மட்டங்களிலும் பார்வையிட்டு தக்க நடவடிக்கை மேற்கொள்ள இந்த அமைப்பு நிறுவப்பட்டது. இந்த அமைப்பில் 10 இலட்சத்திற்கும் மேற்பட்ட இமாம்கள் மற்றும் துணை இமாம்கள் உறுப்பினர்களாக உள்ளனர். இதன் அனைத்திந்திய தலைமைப் புரவலராக **இமாம் உமர் அகமது இல்யாசி** செயல்படுகிறார்.
அமைப்பின் இமாம்கள்]]
இந்து-இசுலாமிய சமய நல்லிணக்கத்திற்கான ராஷ்டிரிய சுயம்சேவாக் சங்கத்தின் தலைவர் மோகன் பாகவத் 22 செப்டம்பர் 2022 அன்று இமாம்கள் அமைப்பின் தேசியத் தலைவரான உமர் அகமது இலியாசியை புது தில்லியில் சந்தித்துப் பேசினார்.
# அனைத்திந்திய இமாம்களின் அமைப்பு

## சாதனைகள்

இந்த அமைப்பின் சாதனைகள் பின்வருமாறு:
- இந்திய உச்ச நீதிமன்றத்தில் மசூதிகளின் இமாம்களுக்கு நியாயமான மதிப்பூதியம் வழங்குவதற்கான வழக்கை நடத்தி வெற்றி பெற்றது.
- இந்தியா முழுவதும் ஒரு இலட்சம் கோடி ரூபாய் மதிப்புள்ள வக்ஃபு சொத்துக்களை நிர்வகிப்பதற்கான அதிகாரத்தை, மாநில தீர்ப்பாயங்களில் வாதாடிப் பெற்றது.
- மசூதிகளின் இமாம்களின் அகில இந்திய அமைப்பை, இந்திய இமாம்களின் நியாயமான குரலாக இந்திய அரசு மற்றும் நீதித்துறையால் அங்கீகரிக்கப்பட்டுள்ளது.
# அனைத்திந்திய இமாம்களின் அமைப்பு

## அமைப்பின் முக்கிய கவலைகள்

இந்தியாவில் மதம் மற்றும் இனங்களிடையே ஏற்பட்டும் பிளவுகள், அதனால் ஏற்படும் மோதல்கள், தீவிரவாதம் மற்றும் பயங்கரவாதம் குறித்து இந்த அமைப்பு கவலையுடன் நோக்குவதுடன், சமய நல்லிணக்கதிற்கும் பாடுபடுகிறது.
# அனைத்திந்திய இமாம்களின் அமைப்பு

## அமைப்பின் முன்னுரிமைகள்

- இமாம்களுக்கான பயிற்சித் திட்டங்களை வகுத்தல்
- மாற்றுச் சமயத்தவர்களின் நம்பிக்கை மற்றும் நாகரிகங்களுக்கு இடையிலான உரையாடல்கள் மேற்கொள்தல்
- இந்திய சமூகத்தின் அடித்தளத்தை வலுப்படுத்துதல்
- சமூகங்கள் மற்றும் நாடுகளிடையே நல்லிணக்கம் ஏற்படுத்துதல்
- மனித உரிமைகளுக்கு மரியாதை தருதல்
- சமயக் கருத்து வேறுபாடுகளை பேசி தீர்த்தல்
# மாநிலங்களவைத் தேர்தல்கள் 1956

**மாநிலங்களவைத் தேர்தல்கள் 1956** (*1956 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1956-ல் நடைபெற்ற தேர்தல்களாகும்.
# மாநிலங்களவைத் தேர்தல்கள் 1956

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1956-ல் தேர்தல் நடைபெற்றது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1956

## இடைத்தேர்தல்

கீழ்க்கண்ட இடைத்தேர்தல் 1956ஆம் ஆண்டு நடைபெற்றது.  
மாநிலம் - உறுப்பினர் - கட்சி  
1. டெல்லி - பேகம் சித்திகா கித்வாய் - இதேகா (தேர்வு 24/11/1956, 1958 வரையிலான காலம்)
1. டெல்லி - ஓங்கர் நாத் - இதேகா (தேர்வு 24/11/1956 1960 வரை)
1. அஸ்ஸாம் - மகேந்திரமோகன் சௌத்ரி - இதேகா (தேர்வு 01/12/1956 காலம் வரை 1958 )
1. ஒரிசா - கோவிந்த் சந்திர மிஸ்ரா - இதேகா (தேர்வு 06/12/1956 காலம் வரை 1960)
1. பீகார் - அவதேஷ்வர் பிரசாத் சின்ஹா - இதேகா (தேர்வு 10/12/1956 காலம் வரை 1958)
1. பீகார் - கிருஷ்ண மோகன் பியாரே சின்ஹா- இதேகா தேர்வு 10/12/1956 1958 வரை)
1. மெட்ராஸ் - தாவூத் அலி மிர்சா - இதேகா (தேர்வு 11/12/1956 பதவிக்காலம் 1962 வரை)
1. உத்தரப் பிரதேசம் - மஹாபீர் பிரசாத் பார்கவா - இதேகா (தேர்வு 13/12/1956 கால 1958)
1. உத்தரப்பிரதேசம் - பால் கிருஷ்ண ஷர்மா - இதேகா (தேர்வு 13/12/1956 கால 1962 இறப்பு 29/04/1960)
1. உத்தரப்பிரதேசம் - பண்டிட் அல்கு ராய் சாஸ்திரி - இதேகா ( தேர்வு 13/12/1956 கால 1962 பதவி விலகல். 24/04/1958)
1. மேற்கு வங்காளம் - சுரேந்திர மோகன் கோஸ் - இதேகா ( தேர்வு 13/12/1956 பதவிக்காலம் 1962 வரை)
1. மேற்கு வங்காளம் - மெஹர் சந்த் கன்னா - இதேகா (தேர்வு 15/12/1956 res 26/02/1962 3வது முறை)
# நுகர்ச்சியுயிரி

**நுகர்ச்சியுயிரி** (*Olfactores*) என்பது முதுகுநாணி தொகுதியில் உள்ள ஒரு உயிரினக்கிளை ஆகும். இது கடற்குடுவை (வால்நாணிகள்) மற்றும் முதுகெலும்பிகள் (சில நேரங்களில் தலையோடுடையவை எனக் குறிப்பிடப்படுகிறது) ஆகியவற்றை உள்ளடக்கியது. நுகர்ச்சியுயிரி முதுகுநாணி தொகுதியில் பெரும்பாலான உயிரிகளாக உள்ளன. தலைக்காலிகள் மட்டுமே இந்த உயிரினக்கிளையில் சேர்க்கப்படவில்லை. இந்த கிளை மிகவும் மேம்பட்ட நுகர்தல் அமைப்பால் வரையறுக்கப்படுகிறது. இதனால் முதுகெலும்பு தலைமுறைகளில் நாசியின் தோற்றத்தை ஏற்படுத்தியது.  
ஒரு அடிப்படை நரம்பு முகடு துயூனிகேட்டுகளில் உள்ளது, இது நுகர்ச்சியுயிரியின் மூதாதையரிலும் இதன் இருப்பைக் குறிக்கிறது. ஏனெனில் முதுகெலும்புகள் உண்மையான நரம்பியல் முகடுகளைக் கொண்டுள்ளன. இந்த காரணத்திற்காக, இவை கிறிஸ்டோசூவா என்றும் அழைக்கப்படுகின்றன.
# நுகர்ச்சியுயிரி

## நுகர்ச்சி கருதுகோள்

முன்பு பரவலாக ஏற்றுக்கொள்ளப்பட்ட, தலைக்காலிகள் என்பது மண்டையோட்டு உயிரிகளின் சகோதர குழு எனும் கருதுகோள் நீண்ட காலமாக இருந்து வருகிறது. இதர முதுகுநாணிகளில் குறிப்பிடத்தக்க துயூனிகேட் உருவவியல் அபோமார்பிகளால் பாதிக்கப்படலாம், தலை நாணுடையவை 'மேம்பட்ட முதுகெலும்பிகள்' என்ற புனைபெயரால் அழைக்கப்படுகின்றன. 2006-ல் டி. என். ஏ. வரிசை முறை தரவுத் தொகுப்பு பகுப்பாய்வுகள் நுகர்சியுயிரிகளை ஒரு கிளையாகக் கருதும் கருத்தினை வலுவாக ஆதரிக்கிறது. நுகர்ச்சியுயிரி என்ற பெயர் இலத்தீன் சொல்லான *ஆல்பாக்டரெசு* ("வாசம்" என்பதிலிருந்து *வந்தது*), குரல்வளை சுவாசம் மற்றும் உணர்திறன் செயல்பாடுகளின் வளர்ச்சியின் காரணமாக மேம்பட்டது. தலை நாணுடையவற்றில் உ.ம். ஆம்பியாச்சசில் சுவாச அமைப்பு மற்றும் சிறப்பு உணர்வு உறுப்புகள் இல்லை.
# வேலாயுதம்பாளையம் ராமசாமி கவுண்டர்

**இராமசாமி கவுண்டர்** கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.  
ஓ. க. இராமசாமி கவுண்டர் 1907-ஆம் ஆண்டு ஆகஸ்ட் 21-ஆம் தேதி தமிழ்நாட்டின் கரூர் மாவட்டம் வேலாயுதம்பாளையத்தில் பிறந்தார். இவர் மகாத்மா காந்தி<nowiki/>யின் சீடர் மற்றும் 1942-இல் வெள்ளையனே வெளியேறு இயக்கத்தில் பங்கேற்றார். இவர் கைது செய்யப்பட்டு நான்கு மாத சிறைத்தண்டனை விதிக்கப்பட்டார். இவர் செப்டம்பர் 7, 2001 அன்று காலமானார்.
# பெரியமேடு

**பெரியமேடு** என்ற புறநகர்ப் பகுதி, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தில் அமைந்துள்ளது. அரசு மாநகராட்சி அலுவலகமான பெருநகர சென்னை மாநகராட்சி அலுவலகம் உள்ளடக்கிய 'ரிப்பன் கட்டடம்' (109 ஆண்டுகள் பழைமை வாய்ந்த), எழில்மிகு தோற்றத்துடன் பெரியமேடு ஈ. வெ. ரா. நெடுஞ்சாலையில் வீற்றிருக்கிறது. இருபத்து நான்கு மணி நேரமும் மக்கள் நடமாட்டம் மிகுந்த, 'புரட்சித் தலைவர் டாக்டர் எம். ஜி. இராமச்சந்திரன் மத்திய தொடருந்து நிலையம்' பெரியமேட்டிலேயே அமைந்துள்ளது.
# பெரியமேடு

## அமைவிடம்

கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள பெரியமேடு புறநகர்ப் பகுதியின் புவியியல் ஆள்கூறுகள்: 13°04'58.4"N, 80°15'57.6"E (அதாவது, 13.0829°N, 80.2660°E) ஆகும்.
# பெரியமேடு

## போக்குவரத்து

### சாலைப் போக்குவரத்து

பெரியமேடு, சாலை வசதிகளால் சென்னை மாவட்டம் மட்டுமன்றி, பிற மாவட்டங்களுக்கும் சென்று வர மிக எளிதாக இணைக்கப்பட்டுள்ளது. தங்கு தடையின்றி பெருநகர மாநகரப் பேருந்துகள் இவ்வழியாக சென்று வருகின்றன.
# பெரியமேடு

## போக்குவரத்து

### தொடருந்து போக்குவரத்து

பெரியமேட்டில் அமைந்துள்ள சென்னை மத்திய தொடருந்து நிலையம், இந்தியாவின் பெரும்பாலான முக்கிய நகரங்களுக்குச் சென்று வரும் வகையில் இருப்புப்பாதை வழித்தடங்களால் இணைக்கப்பட்டுள்ளது. மற்றும் சென்னை மத்திய மெட்ரோ நிலையம் சென்னை நகரின் பல பகுதிகளுக்கும் சென்று வர எளிதாக அமைந்துள்ளது. பெரியமேட்டிற்கு அருகிலுள்ள சென்னை எழும்பூர் தொடருந்து நிலையம், தமிழ்நாட்டின் தென்பகுதிகளுடன் இருப்புப்பாதை வழித்தடங்களால் இணைக்கப்பட்டுள்ளது.
# பெரியமேடு

## போக்குவரத்து

### வான்வழிப் போக்குவரத்து

இங்கிருந்து சுமார் 19 கி.மீ. தொலைவிலுள்ள சென்னை பன்னாட்டு வானூர்தி நிலையம், வெளிநாட்டு மற்றும் வெளிமாநில வியாபாரிகள் நேரடித் தொடர்புக்கும் வழிவகுக்கிறது.
# பெரியமேடு

## வர்த்தகம்

ஆடு, மாடு, எருமை மற்றும் மிருகங்களின் தோல் பதனிடும் தொழில்கள் பெரியமேட்டில் நடைபெறுகின்றன. மேலும், இங்கு காலணிகள், கைப்பைகள், இடுப்புக் கச்சைகள், பணப் பைகள் போன்றவையும் தயாரிக்கப்பட்டு விற்பனை செய்யப்படுகின்றன.
# பெரியமேடு

## விளையாட்டு

சுமார் 40,000 இருக்கை வசதிகளுடன் கூடிய ஜவஹர்லால் நேரு விளையாட்டரங்கம் (சென்னை), பெரியமேட்டிலேயே அமைந்து, உலக விளையாட்டுப் போட்டிகள் நடக்கும் இடமாக பெருமை பெற்றுள்ளது.
# பெரியமேடு

## வழிபாட்டுத் தலங்கள்

### இந்துக் கோயில்கள்

இங்குள்ள பிரபலமான கோயில்களில் சில: பெரியமேடு கோதண்டராமசுவாமி பஜனை கோயில், வரசித்தி விநாயகர் கோயில், எல்லம்மன் கோயில்.
# பெரியமேடு

## வழிபாட்டுத் தலங்கள்

### மசூதி

முசுலிம்கள் அதிகமாக வாழும் பெரியமேட்டில், அவர்களின் தொழுகைக்காக பெரியமேடு மசூதி ஒன்றும் உள்ளது.
# ஓலப்பாளையம் ராமசாமி கவுண்டர்

**ராமசாமி கவுண்டர்** கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.  
ராமசாமி கவுண்டர் 1916 ஆம் ஆண்டு தமிழ்நாட்டின் கரூர் மாவட்டத்தில் உள்ள ஓலப்பாளையம் கிராமத்தில் பிறந்தார். இந்திய தேசிய ராணுவத்தில் சேர்ந்தார். அவர் பர்மாவில் ஆங்கிலேயர்களுக்கு எதிராகப் போராடினார், அதற்காக அவர் கைது செய்யப்பட்டு ரங்கூனில் ஆறு மாதங்கள் சிறையில் அடைக்கப்பட்டார்.
# வேலாயுதம்பாளையம் குமரப்ப கவுண்டர்

**குமரப்ப கவுண்டர்** கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.  
குமரப்ப கவுண்டர் 1908 இல் கரூர் மாவட்டம் வேலாயுதம்பாளையத்தில் கருப்பண்ண கவுண்டருக்கு மகனாகப் பிறந்தார். 1942-இல் வெள்ளையனே வெளியேறு இயக்கத்தில் பங்கேற்று, குளித்தலை மற்றும் வேலூரில் கைது செய்யப்பட்டு 3 மாதங்கள் சிறைத்தண்டனை பெற்றார். வேலூர் சிறையில் இருந்தபோது, முன்னாள் கல்வி அமைச்சர் டி.எஸ். அவினாசிலிங்கமும் மிக நெருங்கிய நண்பர்களாகவும் ஆனார்கள். பின்னர் 1954-1956-இல் வேலாயுதம்பாளையத்தில் உள்ள புஞ்சை புகழூர் கிராமத்தில் அரசுப் பள்ளியைக் கட்டினார். அவர் மாநில அரசிடமிருந்து சுதந்திரப் போராட்ட வீரர் ஓய்வூதியத்தைப் பெற்றார், 14 ஏப்ரல் 1981 முதல் ஓய்வூதிய ஆணை எண் 9761 ஐப் பெற்றார். அவர் டிசம்பர் 14, 1999 அன்று காலமானார்.
# இலங்கை தகைவிலான்

**இலங்கை தகைவிலான்** (*Sri Lanka swallow*)(*செக்ரோபிசு கைபிரைத்ரா*) என்பது இலங்கையில் வசிக்கும் ஒரு பறவைச் சிற்றினமாகும். இது செம்பிட்டத் தில்லானுடன் நெருங்கிய தொடர்புடையது. முன்னர் செம்பிட்டுத் தில்லானின் துணையினமாகக் கருதப்பட்டது.
# இலங்கை தகைவிலான்

## விளக்கம்

இலங்கை தகைவிலான் பெரிய அளவிலானது. இதன் வால் நன்கு பிளவுபட்டிருக்கும். மேலும் அடிப்புறம் ஆழ்ந்த செந்திறமாகவும் எந்த அடையாளமும் இல்லாமல் கடற்நீல நிற தொடையுடன் காணப்படும். இது இந்த சிற்றினத்தின் தனித்துவமான அம்சமாகும். இதன் செந்நிற அடிப்பகுதியானது, செம்பிட்டத் தில்லானின் இதை வேறுபடுத்துவதற்குப் பயன்படுத்தப்படலாம். இது ஒரு குருவி சிற்றினமாகும். இதன் காலில் மூன்று விரல்கள் முன்னோக்கியும், ஒன்று பின்னோக்கியும் காணப்படும்.
# இலங்கை தகைவிலான்

## வாழிடம்

இலங்கை தகைவிலான் இலங்கையின் தாழ் நிலங்கள், மலையடிவாரங்கள், பண்ணை வயல்கள், மரங்கள் நிறைந்த பகுதிகளிலும் திறந்தவெளி வாழ்விடங்களிலும் காணப்படுகிறது.
# இலங்கை தகைவிலான்

## நடத்தை

இது பொதுவாக இணையாகவோ அல்லது சிறிய குழுக்களாக வாழ்கிறது.
# காளியண்ணன் கவுண்டர்

**டி.எம். காளியண்ணன் கவுண்டர்** (10 ஜனவரி 1921 - 28 மே 2021) ஒரு இந்திய அரசியல்வாதி ஆவார், அவர் இந்தியாவின் தற்காலிக நாடாளுமன்ற உறுப்பினராகவும், தமிழ்நாட்டின் சட்டமன்ற உறுப்பினராகவும் (எம்எல்ஏ), சட்ட மேலவை உறுப்பினராகவும் (எம்எல்சி) பணியாற்றினார். அவர் இந்தியாவின் முதல் நாடாளுமன்றத்தின் (தற்காலிக நாடாளுமன்றம் 1950-1952) கடைசியாக எஞ்சியிருந்த உறுப்பினராகவும், தமிழ்நாடு (முன்னாள் மெட்ராஸ்) மாநிலத்தின் முதல் சட்டமன்றத்தில் (MLA 1952 ராசிபுரம், MLA 1957 திருச்செங்கோடு, MLA 1962) எஞ்சியிருக்கும் சில உறுப்பினர்களில் ஒருவராகவும் இருந்தார். திருச்செங்கோடு).  
சென்னை லயோலா கல்லூரியில் ஆங்கில இலக்கியத்தில் முதுகலை பட்டமும், பச்சையப்பா கல்லூரியில் வணிகவியல் இளங்கலையும் படித்தார். கொங்கு வேளாளர் சமூகத்தில் குமாரமங்கலம் ஜமீன்தார் குடும்பத்தைச் சேர்ந்தவர். 1942 ஆம் ஆண்டில், மகாத்மா காந்தியால் தொடங்கப்பட்ட வெள்ளையனே வெளியேறு இயக்கத்தில் பங்கேற்றபோது, TMK க்கு சுதந்திரச் செயல்பாடு மற்றும் பொது வாழ்க்கையின் உண்மையான சுவை கிடைத்தது. இதுவும் காந்தி, சி.ராஜகோபாலாச்சாரி, எஸ்.சத்தியமூர்த்தி போன்ற தேசியவாதத் தலைவர்களுடனான பல சந்திப்புகளும் பொதுச் சேவைக்காகத் தன் வாழ்க்கையை அர்ப்பணிக்க வழி வகுத்தன.  
28 ஜனவரி 1950 அன்று, அவர் இந்தியாவின் தற்காலிக நாடாளுமன்ற உறுப்பினராகப் பதவியேற்றார்.
# காளியண்ணன் கவுண்டர்

## அங்கீகாரம்

தமிழ்நாடு அரசு சமீபத்தில் டி.எம்.காளியண்ணன் கவுண்டர் மற்றும் தமிழகத்தின் முதல் சட்டமன்ற உறுப்பினர்கள் சிலரைப் பாராட்டியது. இவருக்கு கொங்கு சங்கம் "கொங்கு வேல்" என்ற கவுரவப் பட்டத்தையும் வழங்கியுள்ளது. அவரது 99வது பிறந்தநாளில் (10 ஜன. 2020) திருச்செங்கோடு ரோட்டரி கிளப்பின் கெளரவ உறுப்பினராக சேர்க்கப்பட்டார்.
# காளியண்ணன் கவுண்டர்

## தனிப்பட்ட வாழ்க்கை

டி.எம்.காளியண்ணன், ஈரோடு கிளாம்பாடியைச் சேர்ந்த பார்வதி என்பவரை திருமணம் செய்து, ஐந்து குழந்தைகள் உள்ளனர். அவர் மே 2021 இல் தனது 100 வயதில் திருச்செங்கோட்டில் இறந்தார்.
# சாம்லி

**சாம்லி** (**Shamli**), வட இந்தியாவில் உள்ள உத்தரப் பிரதேசம் மாநிலத்தின் வடமேற்கு பகுதியில் அமைந்த சாம்லி மாவட்டத்தின் நிர்வாக்த் தலைமையிடம் மற்றும் நகராட்சி ஆகும். இது தேசிய தலைநகர் வலயத்தில் அமைந்துள்ளது. இதனருகே உள்ள நகரங்கள் புது தில்லி, சகாரன்பூர், முசாபர்நகர் மற்றும் மீரட் ஆகும். இத புது தில்லிக்கு வடக்கே 107 கிலோ மீட்டர் தொலைவிலும்; சகாரன்பூர் மற்றும் மீரட்டிலிருந்து 65 கி.மீ. தொலைவிலும்; முசாபர்நகரிலிருந்து 40 கிலோ மீட்டர் தொலைவிலும் உள்ளது.
# சாம்லி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி சாம்லி நகரத்தின் மக்கள் தொகை 107,266 ஆகும். அதில் ஆண்கள் 57,187 மற்றும் பெண்கள் 50,079 ஆக உள்ளனர். பாலின விகிதம் 1000 ஆண்களுக்கு 876 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14,036 ஆகவுள்ளனர். இதன் சராசரி எழுத்தறிவு 80.32% ஆகவுள்ளது. இதன் மக்கள் தொகையில் இந்துக்கள் 68.93%, இசுலாமியர் 28.21%, பௌத்தர்கள் , சமணர்கள் 2.01%, சீக்கியர்கள் 0.62%, கிறித்தவர்கள் 0.14%
மற்றும் பிறர் 0.08% ஆகவுள்ளனர்.
# சாம்லி

## போக்குவரத்து

சாம்லி நகரத்திற்கு புது தில்லிக்கும் இடையே முன்பதிவு இல்லா இரயில்கள் இயக்கப்படுகிறது.
# இராம் கோபால் அகர்வாலா

**இராம் கோபால் அகர்வாலா** (*Ram Gopal Agarwala*)(15 செப்டம்பர் 1914 - 13 நவம்பர் 1972) என்பவர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல் சபையான மாநிலங்கவை உறுப்பினராக 1952-1962 ஆண்டுகளில் பீகாரைப் பிரதிநிதித்தினார்.
# ஷாஜகான்பூர்

**ஷாஜகான்பூர்** (**Shahjahanpur**), வட இந்தியாவில் உள்ள உத்தரப் பிரதேசம் மாநிலததில் மேற்கில் அமைந்த ஷாஜகான்பூர் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். ஷாஜகான்பூர் லக்னோ மற்றும் பரேலி நகரங்களுக்கு இடையே உள்ளதுஇராமகங்கை ஆற்றின் துணை ஆறான தேவ்கா ஆற்றின் கரையில் ஷாஜகான்பூர் நகரம் அமைந்துள்ளது. முகலாயப் பேரரசன் ஷாஜகான் பெயரால் இந்நகரத்திற்கு ஷாஜகான்பூர் என ஆயிற்று.
ஷாஜகான்பூர் மாநிலத் தலைநகரான லக்னோவிற்கு வடமேற்கே 171.8 கிலோ மீட்டர் தொலைவில் உள்ளது.
# ஷாஜகான்பூர்

## போக்குவரத்து

தேசிய நெடுஞ்சாலை எண் 30 லக்னோ மற்றும் பரேலி நகரங்களுடன் ஷாஜகான்பூருடன் இணக்கிறது. மேலும் தேசிய நெடுஞ்சாலை எண் 731 கிழக்கு உத்தரப்பிரதேசத்தின் ஜவுன்பூர் போன்ற பூர்வாஞ்சல் பகுதியுடன் இணைக்கிறது.
லக்னோ-மொராதாபாத் இருப்புப் பாதையில் அமைந்த ஷாஜகான்பூர் இரயில் நிலையம், லக்னோவிலிருந்து தில்லி செல்லும் தொடருந்துகள் ஷாஜகான்பூர் வழியாகச் செல்கிறது.
# ஷாஜகான்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி ஷாஜகான்பூர் மாநகரத்தின் மக்கள் தொகை 3,29,736 ஆகும். அதில் ஆண்கள் 1,73,006 மற்றும் பெண்கள் 1,56,730 ஆக உள்ளனர். பாலின விகிதம் 1000 ஆண்களுக்கு 906 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 38,892 ஆகவுள்ளனர். இதன் சராசரி எழுத்தறிவு 67.25% ஆகவுள்ளது. இதன் மக்கள் தொகையில் இந்துக்கள் 54.49%, இசுலாமியர் 44.12%, பௌத்தர்கள் , சமணர்கள் , சீக்கியர்கள் 0.73%, கிறித்தவர்கள் 0.35% மற்றும் பிறர் 0.30% ஆகவுள்ளனர்.
# அவாகர்

**அவாகர்** (**Awagarh**), வட இந்தியாவின் உத்தரப் பிரதேசம் மாநிலத்தின் மேற்கு பகுதியில் உள்ள ஏட்டா மாவட்டத்தில் அமைந்த நகராட்சியுடன் கூடிய நகரம் ஆகும். மாநிலத் தலைநகரான லக்னோவிற்கு மேற்கே 315 கிலோ மீட்டர் தொலைவிலும்; மாவட்டத் தலைமையிட நகரான ஏட்டாவிற்கு தென்மேற்கே 23.2 கிலோ மீட்டர் தொலைவிலும்; ஆக்ராவிற்கு வடகிழக்கே 64 கிலோ மீட்டர் தொலைவிலும் அவாகர் நகரம் உள்ளது. அவாகர் தொடருந்து நிலையம் ஒரு நடைமேடையுடன் உள்ளது.
# அவாகர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 11 வார்டுகளும், 1,913 வீடுகளும் கொண்ட அவாகர் நகரத்தின் மக்கள் தொகை 10,983 ஆகும். அதில் ஆண்கள் 5,708 மற்றும் பெண்கள் 5,275 ஆக உள்ளனர். பாலின விகிதம் 1000 ஆண்களுக்கு 853 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1499 (13.65 %) ஆகவுள்ளனர். இதன் சராசரி எழுத்தறிவு 82.02% ஆகவுள்ளது. இதன் மக்கள் தொகையில் இந்துக்கள் 81.37%, இசுலாமியர் 10.59%, சமணர்கள் 7.54% மற்றும் பிறர் 0.50% ஆகவுள்ளனர்.
# அம்ரோகா

**அம்ரோகா** (**Amroha**), வட இந்தியாவின் உத்தரப் பிரதேசம் மாநிலத்தில் மேற்குப் பகுதியில் அமைந்த அம்ரோகா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் மொராதாபாத் நகரத்திற்கு வடமேற்கே 130 கிலோ மீட்டர் தொலைவில் கங்கை ஆற்றின் கரையில் அமைந்துள்ளது.
# அம்ரோகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 35 வார்டுகளும், 33,903 வீடுகளும் கொண்ட அம்ரோகா நகரத்தின் மக்கள் தொகை 1,98,471 ஆகும். அதில் ஆண்கள் 1,03,097 மற்றும் பெண்கள் 95,374 ஆக உள்ளனர். பாலின விகிதம் 1000 ஆண்களுக்கு 925 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 28,323 (14%) ஆகவுள்ளனர். இதன் சராசரி எழுத்தறிவு 62.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 12,039 மற்றும் 14 ஆகவுள்ளனர்.  
இதன் மக்கள் தொகையில் இந்துக்கள் 25.48%, இசுலாமியர் 73.8%, சீக்கியர்கள் 0.27% மற்றும் பிறர் 0.19% ஆகவுள்ளனர்.
# அம்ரோகா

## பொருளாதாரம்

மாம்பழம் உற்பத்தி மற்றும் சந்தைக்குப் பெயர் பெற்றது அம்ரோகா நகரம். இந்நகரத்தில் பருத்தி, கைத்தறி நெசவுத் தொழில்கள், மட்பாண்டத் தொழில், சர்க்கரை உற்பத்தி தொழிற்சாலைகள் அதிகம் உள்ளது.
# அம்ரோகா

## போக்குவரத்து

தில்லி-மொராதாபாத் இருப்புப் பாதையில் அம்ரோகா இரயில் நிலையம் உள்ளது. அம்ரோகா நகரத்திலிருந்து 5 கிலோ மீட்டர் தொலைவில், தில்லி-லக்னோவை இணைக்கும் தேசிய நெடுஞ்சாலை எண் 24 செல்கிறது.
# ஆசம்கர்

**ஆசம்கர்** (**Azamgarh**), வட இந்தியாவில் உள்ள உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்த ஆசம்கர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். தமசா ஆற்றின் கரையில் அமைந்த ஆசம்கர் நகரம், மாநிலத் தலைநகரான லக்னோவிற்கு கிழக்கே 268 கிலோ மீட்டர் தொலைவில் உள்ளது.
# ஆசம்கர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி ஆசம்கர் நகரத்தின் மக்கள் தொகை 1,10,983 ஆகும். அதில் ஆண்கள் 57,878 மற்றும் பெண்கள் 53,105 ஆக உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13,352 ஆகவுள்ளனர். இதன் சராசரி எழுத்தறிவு 85.23% ஆகவுள்ளது. இதன் மக்கள் தொகையில் இந்துக்கள் 70.22%, இசுலாமியர் 29.06%, கிறித்தவர்கள் 0.34% மற்றும் பிறர் 0.38% ஆகவுள்ளனர்.
# ஆசம்கர்

## போக்குவரத்து

வாரந்திர விரைவு வண்டி, ஆசம்கர் இரயில் நிலையம்]]
ஆசம்கர் ரயில் நிலையம்வாரணாசி,லக்னோ, புது தில்லி, மும்பை, கொல்கத்தா நகரங்களுடன் இருப்புப் பாதையால் இணைக்கப்பட்டுள்ளது.
# ஆசம்கர்

## போக்குவரத்து

### வானூர்தி நிலையம்

ஆசம்கர் நகரத்திலிருந்து 9 கிலோ மீட்டர் தொலைவில் மந்தூரி வானூர்தி நிலையம் உள்ளது.
# ஆசம்கர்

## கல்வி

- ஆசம்கர் பல்கலைக்கழகம், நிறுவப்பட்ட ஆண்டு 2019
- அசம்கர் அரசு மருத்துவக் கல்லூரி மற்றும் மருத்துவ மனை
- இராஜ்கிய பொறியியல் கல்லூரி, ஆசம்கர்
- சில்பி தேசியக் கல்லூரி, ஆசம்கர்.
- டி. ஏ. வி. பட்டமேற்படிப்பு கல்லூரி, ஆசம்கர்
# எல்லையற்ற பரிபூரணத்தை நோக்கி (நூல்)

**எல்லையற்ற பரிபூரணத்தை நோக்கி** ஒரு எளிய கணிதப் பார்வையென்பது கணிதத்திற்கும் ஆன்மீகத்திற்கும் உள்ள தொடர்பினை வெளிப்படுத்தும் விதமாக தமிழில் எழுதப்பட்ட நூலாகும். இந்நூல் 2016ஆம் ஆண்டு மதுரை தாசு பதிப்பகத்தினால் வெளியிடப்பட்டுள்ளது.
# எல்லையற்ற பரிபூரணத்தை நோக்கி (நூல்)

## நூலின் சிறப்பு

கணித அடிப்படையில் இந்நூல் எழுதப்பட்டிருப்பினும் கணிதத்திற்குத் தொடர்பில்லாதவர்களும் படித்து உணரும் வகையில் எழுதப்பட்டுள்ளது. ஆசிரியர் தனது கருத்துக்களை 18 இயல்களில் பதிவு செய்துள்ளார். அறிவியலானது மனிதனை, உடல், உள்ளம், உயிர் என்ற மூன்று நிலைகளில் மட்டுமே ஆராய்கின்றது. ஏனெனில் இம்மூன்றினை மட்டுமே ஆய்விற்கு உட்படுத்தியறிய முடியும். இதுபோன்ற ஆய்விற்கு ஆன்மாவினை உட்படுத்த இயலாததால் ஆன்மாவினை அறிவியல் ஏற்பதில்லை. ஆன்மாவினை ஏற்றுக்கொள்ளாத அறிவியல் மனிதனின் முப்பரிமாணத்தினை உணர இயலாது என்பதை ஒன்று, இரண்டு, மூன்று மற்றும் நான்கு என நான்கு பரிமாண நிலைகளில் இந்நூலில் எடுத்துரைக்கப்பட்டுள்ளது. மனிதன் தன்னை ”நான்” என்று கூறும் போது இந்த நான் எதை உரைக்கின்றது (உடலா? உள்ளமா? உயிரா? என வினா எழுப்பி, நான் என்பது ஆன்மாவினை குறிக்கின்றது என பகுத்தறிவு மூலம் விளக்கப்பட்டுள்ளது. உயிரியல் கருத்துக்களும் கணிதப் பார்வையில் கையாளப்பட்டுள்ளன.
# பகராயிச்

**பகராயிச்** (**Bahraich**), வட இந்தியாவின் உத்தரப் பிரதேசம் மாநிலத்தின் வடக்கில் அவத் பிரதேசத்தில், நேபாளம் நாட்டின் எல்லையை ஒட்டியுள்ள பகராயிச் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் சரயு ஆற்றின் கரையில் அமைந்துள்ளது. இது மாநிலத் தலைநகரான லக்னோவிற்கு வடகிழக்கே 125 கிலோ மீட்டர் தொலைவிலும்; அயோத்திக்கு வடமேற்கே 115.கிலோ மீட்டர் தொலைவிலும் உள்ளது.
# பகராயிச்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி பகராயிச் நகரத்தின் மக்கள் தொகை 1,86,223 ஆகும். அதில் ஆண்கள் 97,653 மற்றும் பெண்கள் 88,570 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 73.75 % ஆகவுள்ளது. இதன் மக்கள் தொகையில் இந்துக்கள் 42.40%, இசுலாமியர் 56.07% , பௌத்தர்கள் , சமணர்கள் 0.35%, சீக்கியர்கள்0.39% , கிறித்தவர்கள் 0.31% மற்றும் பிறர் 0.48% ஆகவுள்ளனர்.
# பகராயிச்

## போக்குவரத்து

### இருப்புப் பாதை

இந்ந்கரத்தில் பகராயிச் இரயில் நிலையம் உள்ளது. உள்ளது.
# விக்கிப்பீடியா:Statistics/October 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சத்யப்ரியா பானர்ஜி

**சத்யப்ரியா பானர்ஜி** (*Satyapriya Banerjee*)(பிறப்பு 25 ஆகஸ்ட் 1893, டி. 1957) என்பவர் இந்திய அரசியல்வாதியும் தொழிற்சங்கவாதியும் ஆவார்.
# சத்யப்ரியா பானர்ஜி

## ஆரம்ப ஆண்டுகளில்

பானர்ஜி கல்விக்காக பெர்லின் சென்றார். இவர் இளங்கலை கலை மற்றும் இளங்கலை சட்டப் பட்டங்களைப் பெற்றார். 1920ல் சமாஜ் சேவக் சங்கத்தை நிறுவினார். 1928ல் அனைத்து வங்காள வாலிபர் சங்கத்தின் நிறுவன செயலாளரானார்.
# சத்யப்ரியா பானர்ஜி

## சுதந்திரத்திற்கான போராட்டம்

பானர்ஜி வங்காள மாகாண காங்கிரஸ் குழுவின் செயலாளராக பணியாற்றினார். சுபாஷ் சந்திர போஸுடன் நெருக்கமாகப் பணியாற்றிய இவர், போஸுடன் இணைந்து இந்தியத் தேசிய காங்கிரசை விட்டு வெளியேறி அனைத்திந்திய பார்வர்டு பிளாக்கை நிறுவினார். இதில் பானர்ஜி செயலாளராக பணியாற்றினார். இந்தியப் பிரிப்பின் போது பானர்ஜி ஐக்கிய மத்திய அகதிகள் குழுவில் உறுப்பினராகச் செயல்பட்டார்.
# சத்யப்ரியா பானர்ஜி

## தொழிற்சங்கவாதி

பானர்ஜி வங்காள மாகாண தொழிற்சங்க காங்கிரசின் தலைவராகவும், அகில இந்தியத் தொழிற்சங்க காங்கிரசின் துணைத் தலைவராகவும் பணியாற்றினார்.
# சத்யப்ரியா பானர்ஜி

## பவ்பஜார் தேர்தல்

பானர்ஜி 1952 மேற்கு வங்க சட்டப் பேரவைத் தேர்தலில் போபஜாரில் வேட்பாளராகப் போட்டியிட்டார். இவரது வேட்புமனுவை பல்வேறு இடதுசாரி கட்சிகள் ஆதரித்தன. பானர்ஜியைக் காங்கிரசு வேட்பாளர் பிதான் சந்திர ராய் தோற்கடித்தார். ராய் 13,910 வாக்குகள் பெற்றார், பானர்ஜி 9,799 வாக்குகள் (41.33%) பெற்றார். தேர்தல் முடிந்த மறுநாள் கலவரம் வெடித்தது. பானர்ஜி, அமர் போஸ் மற்றும் சுஹுரித் சவுத்ரி ஆகியோருடன் அகில இந்திய பார்வர்டு பிளாக்கின் செயற்குழுவால் கட்சியிலிருந்து நீக்கப்பட்டார். இந்நேரத்தில் பானர்ஜி கட்சியின் ஒரே தேசிய நாடாளுமன்ற உறுப்பினராக இருந்தார். பானர்ஜியும் மற்ற வெளியேற்றப்பட்டவர்களும் ஏப்ரல் 1954-இல் மார்க்சிஸ்ட் பார்வர்டு பிளாக்கை நிறுவினர்.
# மாநிலங்களவைத் தேர்தல்கள் 1961

**மாநிலங்களவைத் தேர்தல்கள் 1961** (*1961 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவைக்கு உறுப்பினர்களைத் தேர்ந்தெடுப்பதற்காக 1961ஆம் ஆண்டு பல்வேறு தேதிகளில் நடைபெற்ற தேர்தல்களாகும்.
# மாநிலங்களவைத் தேர்தல்கள் 1961

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.
# மாநிலங்களவைத் தேர்தல்கள் 1961

## தேர்தல்கள்

### தேர்ந்தெடுக்கப்பட்ட உறுப்பினர்கள்

1961-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1961-1967 காலத்திற்கு உறுப்பினர்களாக பணியாற்றினர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1967ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*  
மாநிலம் - உறுப்பினர் - கட்சி
**1961-1967 காலத்திற்கான ராஜ்யசபா உறுப்பினர்கள்**  
| - | நியமன உறுப்பினர் | வி.டி.கிருஷ்ணமாச்சாரி | - | 13/02/1964 |
| --- | --- | --- | --- | --- |
| - | } |  |  |  |
# மாநிலங்களவைத் தேர்தல்கள் 1961

## இடைத்தேர்தல்

கீழ்க்கண்ட இடைத்தேர்தல் 196ஆம் ஆண்டு நடைபெற்றது.  
**மாநிலங்களவை உறுப்பினர்கள் 1954-1960**  
| - | மைசூர் | எம். செர்கான் | இதேகா | (தேர்ந்தெடுக்கப்பட்டது 09/03/1961; 1964 வரை) |
| --- | --- | --- | --- | --- |
| உத்தரப்பிரதேசம் | உமா சங்கர் தீட்சித் | இதேகா | (தேர்ந்தெடுக்கப்பட்டது 26/04/1961; 1964 வரை) |  |
| - | உத்தரப்பிரதேசம் | ஏ. சி. கில்பர்ட் | இதேகா | (தேர்ந்தெடுக்கப்பட்டது 27/04/1961; 1962 வரை) |
| உத்தரப்பிரதேசம் | சாந்தி தேவி | பிற | (தேர்ந்தெடுக்கப்பட்டது 27/04/1961; 1962 வரை) |  |
| சம்மு காசுமீர் | கக்கீம் அலி காஜா | பிற | (தேர்ந்தெடுக்கப்பட்டது 22/08/1961; 1962 வரை) |  |
| மத்தியப்பிரதேசம் | பி. சி. சேத்தி | இதேகா | (தேர்ந்தெடுக்கப்பட்டது 29/08/1961; 1964 வரை) |  |
| ஒரிசா | தனஞ்செய் மொகாந்தி | இதேகா | (தேர்ந்தெடுக்கப்பட்டது 22/08/1961; 1964 வரை) |  |
| ஒரிசா | பாபானி சரண் பட்நாயக் | இதேகா | (தேர்ந்தெடுக்கப்பட்டது 29/08/1961; 1966 வரை) |  |
| பீகார் | முகமது சொளத்ரி | இதேகா | (தேர்ந்தெடுக்கப்பட்டது 22/09/1961; 1966 வரை) |  |
| மேற்கு வங்காளம் | எம். இசாக்கு | இதேகா | (தேர்ந்தெடுக்கப்பட்டது 29/12/1961; 1964 வரை) | } |
# கராச்சி இடைநிலைக் கல்வி வாரியம்

**கராச்சி இடைநிலைக் கல்வி வாரியம்** (*Board of Intermediate Education, Karachi*) பாக்கித்தான் நாட்டின் கராச்சி நகரில் இடைநிலைக் கல்வித் தேர்வுக்காக அமைக்கப்பட்டுள்ள அரசு வாரியமாகும். 1973 ஆம் ஆண்டு ஆவணப் புத்தகத்தின் சிந்து வாரியங்கள் இடைநிலை மற்றும் இடைநிலைக் கல்வி திருத்தச் சட்டம் எண். 20 பக்கம் 31 இன் அடிப்படையில் 1974 ஆம் ஆண்டு ஒரு தனி நிறுவனமாக நிறுவப்பட்டது. இடைநிலைக் கல்வியை ஒழுங்கமைக்கவும், மேம்படுத்தவும் மற்றும் கட்டுப்படுத்தவும் வாரியத்திற்கு அதிகாரம் உள்ளது. கராச்சி இடைநிலைக் கல்வி வாரியம் ஓர் ஆய்வு அமைப்பாக மட்டுமல்லாமல் மாணவர்களின் உடல், தார்மீக மற்றும் ஆன்மீக வளர்ச்சியை உறுதிசெய்யும் கல்வி மற்றும் பிற செயல்பாடுகளின் தரத்தை பராமரிப்பதற்கும் கட்டுப்படுத்துவதற்கும் பொறுப்பேற்கிறது. சிந்து மாகாண ஆளுநர் அல்லது அவர் நியமனம் செய்பவர் வாரியத்தின் தலைவராக செயல்படுகிறார். வாரியத்தின் தற்போதைய தலைவர் பேராசிரியர் சயீதுதீன் ஆவார்.
# தாலியம்(I) நைட்ரேட்டு

**தாலியம்(I) நைட்ரேட்டு** (*Thallium(I) nitrate*) TlNO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது நிறமற்றதாகவும் அதிக நச்சுத்தன்மை கொண்ட உப்பாகவும் உள்ளது.
# தாலியம்(I) நைட்ரேட்டு

## தயாரிப்பு

தாலியம்(I) அயோடைடுடன் நைட்ரிக் அமிலத்தை சேர்த்து வினை புரியச் செய்து தாலியம்(I) நைட்ரேட்டை தயாரிக்கலாம். இருப்பினும் தாலியம் உலோகத்தின் ஐதராக்சைடு அல்லது கார்பனேட்டிலிருந்தும் எளிமையாகத் தயாரிக்கலாம்.  
:<math>\mathrm{TlOH + HNO_3 \longrightarrow \ TlNO_3 + H_2O}</math>  
:<math>\mathrm{Tl_2CO_3 + 2 \ HNO_3 \longrightarrow \ 2 \ TlNO_3 + CO_2}</math>
# தாலியம்(I) நைட்ரேட்டு

## இதையும் காண்க

- தாலியம்(III) நைட்ரேட்டு
# தல்லாகுளம், மதுரை

**தல்லாகுளம்**, (*Tallakulam*) அதாவது, **தல்லாகுளம், மதுரை** என்ற புறநகர்ப் பகுதி, இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தில் அமைந்துள்ளது. தல்லாகுளத்தில் இராமநாதபுரம் சேதுபதி மண்டபம் என்ற மண்டகப்படி ஒன்று உள்ளது. ஒவ்வோர் ஆண்டும் சித்திரை மாதம் நடக்கும் சித்திரைத் திருவிழாவின் போது, அழகர் கோயிலிலிருந்து வந்து செல்லும் கள்ளழகர், பூப்பல்லக்கில் எழுந்தருளி, இம்மண்டகப்படிக்கு விஜயம் செய்வது வாடிக்கையான நிகழ்வு. சிறப்பாக நடைபெறும் இந்நிகழ்வில், மதுரை மாவட்டம் மட்டுமன்றி சுற்றியுள்ள பிற மாவட்டங்களிலிருந்தும் மக்கள் கலந்து கொண்டு இன்புறுவர். தல்லாகுளத்தின் இதயமாக விளங்கும் தமுக்கம் மைதானம், விசுவநாத நாயக்கர் என்ற நாயக்க பரம்பரை மன்னரால் கட்டப்பட்டது. இம்மைதானத்தில், அரச விழாக்களும், கலைநிகழ்ச்சிகளும், விளையாட்டு நிகழ்வுகளும் நடத்தப்பட்டன. சுமார் 50,000 சதுர அடியில், சுமார் ஒன்றரை இலட்சம் மக்கள் பங்கு பெறும் அளவு கொண்ட இந்த மைதானம் தற்போது மதுரை மாநகராட்சி கட்டுப்பாட்டில் உள்ளது. இங்கு தற்போதுள்ள 'கலையரங்கம்', சுமார் 20,000 பேர் அமரும் வகையில் அமைக்கப்பட்டுள்ளது. ஒவ்வொரு வருடமும், சித்திரைத் திருவிழாவை ஒட்டி, சுமார் 45 நாட்கள் இம்மைதானத்தில் நடைபெறும் சித்திரைக் கண்காட்சியை சுமார் ஓர் இலட்சம் மக்கள் கண்டுகளிக்கின்றனர். கள்ளழகர் வைகை ஆற்றில் இறங்கும் நிகழ்வு நடக்கும் நாளுக்கு முந்தைய இரவு முழுவதும் கண்காட்சி நடைபெற்று, மக்கள் பயன் பெறும் வகையில் அமைகிறது. சுமார் 400 கார்களுக்காகவும், 1,000 இருசக்கர வாகனங்களுக்காகவும் நிறுத்துமிடங்களும் கொண்டு, ரூ. 50 கோடி செலவில் கலையரங்கம் நவீன வசதிகளுடன் உருவாக்க திட்டம் தீட்டப்பட்டுள்ளது. 2022-ஆம் ஆண்டு நடைபெற்ற அரசு கண்காட்சியில் சுமார் 90,000 பேர் கலந்து கொண்டனர். காந்தி அருங்காட்சியகம், மதுரை, தல்லாகுளத்திலிருந்து சுமார் ஒரு கி.மீ. தூரத்திலேயே உள்ளது. மேம்பட்ட சுவைக்காகவும், பலதரப்பட்ட உணவு வகைகளுக்காகவும், இங்குள்ள 'அம்மா மெஸ்' என்ற அசைவ உணவகம் பிரபலமானது.
# தல்லாகுளம், மதுரை

## அமைவிடம்

கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள தல்லாகுளம் புறநகர்ப் பகுதியின் புவியியல் ஆள்கூறுகள்: 9.932269°N78.138310"E (அதாவது, 9.932269°N, 78.138310°E) ஆகும்.
# தல்லாகுளம், மதுரை

## போக்குவரத்து

### சாலைப் போக்குவரத்து

தல்லாகுளத்திலிருந்து சுமார் 4 கி.மீ. தூரத்தில் மாட்டுத்தாவணியிலுள்ள மதுரை எம்.ஜி.ஆர் ஒருங்கிணைந்த பேருந்து நிலையம், தமிழ்நாட்டின் மற்ற பகுதிகளுடன் பேருந்து சேவைகளால் இணைக்கப்பட்டுள்ளது.
# தல்லாகுளம், மதுரை

## போக்குவரத்து

### தொடருந்து போக்குவரத்து

தல்லாகுளத்திலிருந்து சுமார் 6 கி.மீ. தொலைவிலுள்ள மதுரை சந்திப்பு தொடருந்து நிலையம், மற்ற மாவட்டங்கள் மற்றும் பிற மாநிலத் தொடர்புகளுக்கும் வழிவகை செய்கிறது.
# தல்லாகுளம், மதுரை

## போக்குவரத்து

### வான்வழிப் போக்குவரத்து

இங்கிருந்து சுமார் 18 கி.மீ. தொலைவில் அவனியாபுரத்தில் அமைந்துள்ள மதுரை பன்னாட்டு வானூர்தி நிலையம், வெளிநாட்டுத் தொடர்புகளையும் எளிதாக்குகிறது.
# தல்லாகுளம், மதுரை

## கல்வி

### பள்ளிகள்

அருகிலுள்ள நரிமேடு பகுதியில் அமைந்துள்ள ஓ. சி. பி. எம். மேல்நிலைப் பள்ளி மற்றும் நோயஸ் மெட்ரிகுலேஷன் மேல்நிலைப் பள்ளி,கமலாநகர் அமைந்துள்ள தல்லாகுளம் செங்குந்தர் உறவின்முறை உயர்நிலைப்பள்ளி ஆகியவை தல்லாகுளம் பகுதியிலுள்ள மாணவ, மாணவிகளுக்கு பயனளிக்கின்றன.
# தல்லாகுளம், மதுரை

## கல்வி

### கல்லூரிகள்

- இங்கிருந்து சுமார் ஒரு கி.மீ. தூரத்திலேயே உள்ளது மதுரை அமெரிக்கன் கல்லூரி.
- தல்லாகுளத்திலிருந்து சுமார் 2 கி.மீ. தூரத்தில், கோரிப்பாளையத்தில் அமைந்துள்ளது மீனாட்சி அரசினர் மகளிர் கலைக் கல்லூரி. இக்கல்லூரியில் நடைபெற்ற காவலன் கைப்பேசி செயலி குறித்த விழிப்புணர்வு செயல் விளக்கம் காரணமாக ஏராளமான மாணவிகள் பயனடைந்தனர்.
# தல்லாகுளம், மதுரை

## மருத்துவம்

- சுமார் 3 கி.மீ. தூரத்திலுள்ள மதுரை மருத்துவக் கல்லூரி, மருத்துவம் படிக்க நினைக்கும் மாணவ, மாணவிகளுக்கு ஒரு வரப்பிரசாதம்.
- அருகிலுள்ள கோரிப்பாளையம் தன்னகத்தே கொண்டுள்ள அரசு இராசாசி மருத்துவமனை, இலவச மருத்துவ சேவைகளை வழங்கி வருகிறது.
# தல்லாகுளம், மதுரை

## வழிபாடு

### இந்துக் கோயில்கள்

மன்னர் திருமலை நாயக்கரால் கட்டப்பட்ட பிரசன்ன வெங்கடாசலபதி கோயில், தல்லாகுளம், பக்தர்கள் அதிகம் கூடும் இடங்களில் ஒன்றாகும். அகில இந்திய அளவில் மட்டுமல்லாது, வெளிநாட்டினராலும் ஈர்க்கப்பட்டு தரிசிக்கப்படும் மதுரை மீனாட்சி சுந்தரேசுவரர் கோயில் இங்கிருந்து சுமார் 4 கி.மீ. தொலைவிலேயே உள்ளது.
# தல்லாகுளம், மதுரை

## தொழில்

இவ்வூருக்கு பக்கத்திலுள்ள செல்லூர் கைத்தறி மற்றும் விசைத்தறி நெசவு தொழிற்சாலைகள் நிறைந்த பகுதி. தற்போது, தொழில்கள் நலிவுற்று எண்ணிக்கையில் குறைந்தாலும், வெளிநாடுகளுக்கு ஏற்றுமதி தொடர்ந்து வருகிறது.
# தல்லாகுளம், மதுரை

## அரசியல்

தல்லாகுளம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# தானா பகத் இயக்கம்

**தானா பகத் இயக்கம்** (*Tana Bhagat Movement*) (1914-1920) என்பது பிரித்தானிய இந்தியாவின் சோட்டாநாக்பூர் பகுதியில் உள்ளூர் பிரித்தானிய அதிகாரிகளின் கொள்கைகள் மற்றும் உள்ளூர் சமீன்தார்களின் சுரண்டல் வணிக நடைமுறைகளுக்கு எதிராக, பெரும்பாலும் ஓராவோன் இனத்தைச் சேர்ந்த மக்களால் நடத்தப்பட்ட ஓர் இயக்கமாகும். 1914 ஆம் ஆண்டு முதல் 1920 ஆம் ஆண்டு வரையிலான காலகட்டத்தில் இவ்வியக்கம் நடைபெற்றது.  
ஆங்கிலேய ஆட்சிக்கு எதிரான மகாத்மா காந்தியின் இதேபோன்ற இயக்கத்திற்கு பல ஆண்டுகளுக்கு முன்பே ஒத்துழையாமை இயக்க சத்தியாக்கிரகத்தை நடத்தி, பிரித்தானிய காலனி நிர்வாகத்தால் விதிக்கப்பட்ட வரிகளை தானா பகத்து பழங்குடியின மக்கள் எதிர்த்தனர். தானா பகத்துகள் சமீன்தார்கள், பனியாக்கள், முசுலிம்கள், கிறித்துவ அமைப்புகள் மற்றும் ஆங்கிலேயர்களை எதிர்த்தனர். இவர்கள் மகாத்மா காந்தியைப் பின்பற்றுபவர்களாகவும் அகிம்சையில் நம்பிக்கை கொண்டவர்களாகவும் இருந்தனர்.
# மாநிலங்களவைத் தேர்தல்கள் 1960

**மாநிலங்களவைத் தேர்தல்கள் 1960** (*1960 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1960-ல் நடைபெற்ற தேர்தல்களாகும்.
# மாநிலங்களவைத் தேர்தல்கள் 1960

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1960-ல் தேர்தல் நடைபெற்றது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1960

## இடைத்தேர்தல்

1960-ம் ஆண்டு கீழ்க்கண்ட இடைத்தேர்தல் நடைபெற்றது.  
**மாநிலங்களவை உறுப்பினர்கள் பதவிக்காலம் 1960-1966**  
| ஆந்திரா | டி ராமானுஜ ராவ் | இதேகா | (தேர்தல் 16/06/1960, 1962 வரை) |  |
| --- | --- | --- | --- | --- |
| குஜராத் | கே. எசு. சாவ்தா | இதேகா | (தேர்தல் 01/08/1960, 1966 வரை) |  |
| குஜராத் | ஐ. டி. லோஹானி | இதேகா | (தேர்தல் 01/08/1960, 1964 வரை) |  |
| குஜராத் | மகான்பாய் எஸ் படேல் | இதேகா | (தேர்தல் 01/08/1960, 1962 வரை) |  |
| மகாராட்டிரா | பி. எசு. சவ்னேகர் | இதேகா | (தேர்தல் 28/06/1960, 1966) |  |
| மதராசு | ஆர் கோபால்கிருஷ்ணன் | இதேகா | (தேர்தல் 12/03/1960,1964 வரை) |  |
| மதராசு | கே சந்தானம் | இதேகா | (தேர்தல் 18/04/1960, 1962) |  |
| மத்தியப் பிரதேசம் | ஏ. டி. மணி | இதேகா | (தேர்தல் 22/12/1960, 1966 வரை) |  |
| உத்தரப் பிரதேசம் | அர்ஜுன் அரோரா | இதேகா | (தேர்தல் 01/08/1960, 1966 வரை) |  |
| உத்தரப் பிரதேசம் | ஏ. சி. கில்பர்ட் | இதேகா | (தேர்தல் 10/11/1960, 1966 வரை) | } |
# தானா பகத்துகள்

ராஞ்சி மாவட்டத்தில் வீர் இயாத்ரா பகத்தின் சிலை]]  
**தானா பகத்துகள் *(*Tana Bhagats)** இந்தியாவின் சார்கண்டு மாநிலத்தில் உள்ள ஒரு பழங்குடி சமூகத்தைச் சேர்ந்தவர்களாவர். இவர்கள் 1914 ஆம் ஆண்டு முதல் 1920 ஆம் ஆண்டு வரை நிகழ்ந்த இந்திய விடுதலை வரலாற்றுடன் இணைந்த தானா பகத் இயக்கத்துடன் தொடர்புடையவர்களாவர்.
# தானா பகத்துகள்

## உருவாக்கம்

தானா பகத்துகள் ஒவரான் புனிதர்களான இயாத்ரா பகத்து மற்றும் துரியா பகத் ஆகியோரால் உருவாக்கப்பட்டனர். ராஞ்சியில் உள்ள கும்லாவைச் சேர்ந்த இயாத்ரா பகத்து, ஓவரான் சமூகத்திலிருந்து குறிப்பிடத்தக்க வகையில் வேறுபட்ட தானா பிரிவான ஒரு புதிய பிரிவை நிறுவ தெய்வீகமாக நியமிக்கப்பட்டதாக அறிவித்தார். பகான் (ஓவரான் பாதிரியார்) மற்றும் *மக்தோ* (மதச்சார்பற்ற விவகாரங்களில் கிராமப் பிரதிநிதி) ஆகியோரின் பாரம்பரிய தலைமையை எதிர்ப்பதன் மூலமும், ஆவி வழிபாடு மற்றும் தியாகம் செய்யும் நடைமுறைகளை நிராகரிப்பதன் *மூலமும் தானாக்கள்* ஓவாரான் சமூகத்தை மறுசீரமைக்க முயன்றனர். இதற்கு முந்தைய கட்டத்தில் இது குருக் தர்மம் என்று அழைக்கப்பட்டது. குருக் என்பது ஓவரான்களின் மூல மதம் ஆகும்.
# தானா பகத்துகள்

## இயக்கம்

தானா பகத்துகள் ஆங்கிலேயர்களால் விதிக்கப்பட்ட வரிகளை எதிர்த்தனர் மற்றும் காந்தியின் சத்தியாக்கிரக இயக்கத்திற்கு முன்பே இவர்கள் சத்தியாகிரகத்தை நடத்தினர். சமீன்தார்கள், பனியாக்கள் (பணக்காரர்கள்), கிறித்துவ அமைப்புகள், முசுலிம்கள் மற்றும் பிரித்தானியா அரசை எதிர்த்தனர். தானா பகத்துகள் மகாத்மா காந்தியைப் பின்பற்றுபவர்களாகவும் அகிம்சையில் நம்பிக்கை கொண்டவர்களாகவும் இருந்தனர்.
# தானா பகத்துகள்

## நூற்றாண்டு விழா

இயக்கத்தின் 100 ஆண்டுகளைக் கடைப்பிடிக்கும் வகையில், கும்லா மாவட்டங்களைத் தவிர, ராஞ்சி, லோகர்டகா, லதேகார் மற்றும் சத்ரா ஆகிய பகுதிகளைச் சேர்ந்த தானா பகத்துகள் பங்கேற்ற கொண்டாட்டம் நடைபெற்றது.
# பலியா

**பலியா** (**Ballia**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்துள்ள பலியா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது கங்கை ஆற்றின் கரையில், பிகார் மாநில எல்லையை ஒட்டியுள்ளது. இது வாரணாசிக்கு கிழக்கே 140 கிலோ மீட்டர் தொலைவிலும்; மாநிலத் தலைநகரான லக்னோவிலிருந்து 380 கிலோ மீட்டர் தொலைவிலும் உள்ளது.
# பலியா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 15,772 வீடுகளும் கொண்ட பலியா நகரத்தின் மக்கள் தொகை 1,04,424 ஆகும். அதில் ஆண்கள் 55,459 மற்றும் பெண்கள் 48,965 ஆக உள்ளனர். பாலின விகிதம் 1000 ஆண்களுக்கு 883 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 83.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,703 மற்றும் 3,942 ஆகவுள்ளனர். இதன் மக்கள் தொகையில் இந்துக்கள் 88.39%, இசுலாமியர் 10.39%, சீக்கியர்கள் 0.23%, கிறித்தவர்கள் 0.13%
மற்றும் பிறர் 0.87% ஆகவுள்ளனர்.
# பலியா

## போக்குவரத்து

பலியா தொடருந்து நிலையம்தில்லி, மும்பை, கொல்கத்தா, லக்னோ, கான்பூர், கோரக்பூர், அலிகர், ஆக்ரா, வாரணாசி, அலகாபாத் போன்ற நகரங்களுடன் இணைக்கிறது.
# பாந்தா

**பாந்தா** (**Banda**), வட இந்தியாவின் உத்தரப் பிரதேசம் மாநிலத்தின் புந்தேல்கண்ட் பிரதேசத்தில் அமைந்த பாந்தா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இந்நகரத்தில் யமுனை ஆற்றின் துணை ஆறான கென் ஆறு பாய்கிறது. இது மாநிலத் தலைநகரான லக்னோவிற்கு தெற்கே 198 கிலோ மீட்டர் தொலைவில் உள்ளது.
# பாந்தா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 29 வார்டுகளும், 29,162 வீடுகளும் கொண்ட பாந்தா நகரத்தின் மக்கள் தொகை 1,60,473 ஆகும். அதில் ஆண்கள் 85,370 மற்றும் பெண்கள் 75,103 ஆக உள்ளனர். பாலின விகிதம் 1000 ஆண்களுக்கு 880 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 82.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 19,198 மற்றும் 22 ஆகவுள்ளனர்.  
இதன் மக்கள் தொகையில் இந்துக்கள் 77.73%, இசுலாமியர் 21.26%, பௌத்தர்கள் , சமணர்கள் 0.42, கிறித்தவர்கள் 0.24% மற்றும் பிறர் 0.34% ஆகவுள்ளனர்.
# பாந்தா

## போக்குவரத்து

### தொடருந்துகள்

பாந்தா இரயில் நிலையம் கொல்கத்தா, தில்லி, மும்பை, லக்னோ, போபால், குவாலியர், ஜபல்பூர், வாரணாசி, ஆக்ரா போன்ற நகரங்களை இணைக்கிறது.
# பாந்தா

## கல்வி

- பாந்தா வேளாண்மை மற்றும் தொழில்நுட்ப பல்கலைக்கழகம்
- அரசு மருத்துவக் கல்லூரி, பாந்தா
- காளிசரண் நிகாம் தொழில்நுட்ப நிறுவனம், பாந்தா
- இராஜ்கியா பொறியியல் கல்லூரி, பாந்தா
# தினேசு சந்திர பண்டாரி

**தினேசு சந்திர பண்டாரி** (*Dinesh Chandra Bhandary*)(4 ஆகத்து 1934 – 20 சனவரி 2021) இந்திய வான் படையில் ஒரு படைப்பிரிவின் தலைவராக இருந்தவர் ஆவார். 1971-ல் இந்திய-பாக்கித்தான் போரின் போது இவர் ஆற்றிய சேவைகளுக்காக இந்தியாவின் மூன்றாவது மிக உயர்ந்த இராணுவ விருதான வீர சக்ரா விருது இவருக்கு வழங்கப்பட்டது. இவர் முதலில் இந்தியாவின் முல்கியில் உள்ள *கொல்நாடு படேமனே* என்ற பிரபுத்துவ பந்த் குடும்பத்தைச் சேர்ந்தவர்.
# வினோத் பாட்டியா

**வினோத் பாட்டியா** (*Vinod Bhatia*), பவிசேப, அவிசேப, வீச பதக்கம் பெற்ற ஓய்வு பெற்ற இந்திய வான்படை அதிகாரி ஆவார். இவரை 'ஜிம்மி' என்றும் அழைப்பர்.  
1965 மற்றும் 1971 ஆகிய இரண்டு போர்களிலும் இவருக்கு வீர சக்ரம் விருது வழங்கப்பட்டது.
# வினோத் பாட்டியா

## இராணுவ விருதுகள் மற்றும் அலங்காரங்கள்

| வீர சக்ரம் | பொதுச் சேவை பதக்கம் | சமர் சேவா நட்சத்திரம் | பஸ்சிமி நட்சத்திரம் |  |
| --- | --- | --- | --- | --- |
| சியாச்சின் பனிப்பாறை பதக்கம் | சிறப்புச் சேவை பதக்கம் | ரக்ஷா பதக்கம் | சங்கராம் பதக்கம் |  |
| சைன்ய சேவா பதக்கம் | உயர் பகுதி சேவை பதக்கம் | விதேஷ் சேவா பதக்கம் | சுதந்திரப் பதக்கத்தின் 50வது ஆண்டு விழா |  |
| சுதந்திரப் பதக்கத்தின் 25வது ஆண்டு விழா | 30 வருட நீண்ட சேவை பதக்கம் | 20 வருட நீண்ட சேவை பதக்கம் | 9 ஆண்டுகள் நீண்ட சேவை பதக்கம் | } |
# கிழக்கு நட்சத்திரம்

**கிழக்கு நட்சத்திரம்** (*Poorvi Star*) என்பது இந்தியப் படைவீரர்களுக்கு வழங்கப்பட்ட சேவை விருதாகும். இந்த பதக்கம் 1971-ல் இந்தியா-பாக்கித்தான் போரின் போது வங்காளதேசத்தில் பணியாற்றிய இந்தியத் தரைப்படை வீரர்களுக்கு வழங்கப்பட்டது.
# கிழக்கு நட்சத்திரம்

## பதக்கம்

கிழக்கு நட்சத்திரப் பதக்கம் ஐந்து புள்ளிகள் கொண்ட நட்சத்திர வடிவில் வளைந்த கதிர்கள் கொண்டது. இதன் குறுக்கு விட்டம் 40 மி.மீ. இது தோம்பாக் வெண்கலத்தால் ஆனது. இதன் மேல் ஒரு புள்ளி கொண்ட பட்டையுடன் வளையம் ஒன்று பொருத்தப்பட்டிருக்கும். மையத்தில், இதன் குறிக்கோளுடன் கூடிய மாநிலச் சின்னமும், இதன் மேல்புறம் மற்றும் வட்டப் பட்டையின் (2 மில்லிமீட்டர்) வெளிப்புற விளிம்புகளில் (20 மில்லிமீட்டர் விட்டம்) மாநிலச் சின்னத்தைச் சுற்றிலும் சிங்கங்களின் தலைகளுடன் காணப்படும்.
# பஸ்தி

**பஸ்தி** (**Basti**), வட இந்தியாவின் உத்தரப் பிரதேசம் மாநிலத்தின் வடகிழக்கில் பூர்வாஞ்சல் பிரதேசத்தில் அமைந்த பஸ்தி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிலிருந்து 202 கிலோ மீட்டர் தொலைவில் உள்ளது.இது அயோத்தி மற்றும் கோரக்பூர் நகரங்களுக்கு இடையே அமைந்துள்ளது.
# பஸ்தி

## போக்குவரத்து

### இரயில் நிலையம்

பஸ்தி தொடருந்து நிலையம்கோரக்பூர், லக்னோ, கான்பூர், ஜான்சி, குவாலியர், போபால், மும்பை, சென்னை, பெங்களூரு போன்ற நகரங்களுடன் இணைக்கிறது.
# பஸ்தி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி பஸ்தி நகரத்தின் மக்கள் தொகை 114,657 ஆகும். அதில் ஆண்கள் 60,095 மற்றும் 54,562 பெண்கள் ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13,349 ஆகவுள்ளனர். இதன் சராசரி எழுத்தறிவு 83.30% ஆகவுள்ளது.இதன் மக்கள் தொகையில் இந்துக்கள் 74.50%, இசுலாமியர் 4.50%, சீக்கியர்கள் 0.40%, கிறித்தவர்கள் 0.41% மற்றும் பிறர் 0.18% ஆகவுள்ளனர்.
# பரூக்காபாத்

**பரூகாபாத்** (*Farrukhabad*), வட இந்தியாவின் உத்தரப் பிரதேசம் மாநிலத்தின் பரூகாபாத் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். பரூகாபாத் மாநகராட்சிப் பகுதியில் பதேகர் இராணுவப் பாசறை மன்றமும் உள்ளது. கங்கை ஆற்றின் கரையில் அமைந்த பரூகாபாத் நகரம், மாநிலத் தலைநகரானா லக்னோவிலிருந்து 170 கிலோ மீட்டர் தொலைவிலும்; தில்லியிலிருந்து 338 கிலோ மீட்டர் தொலைவிலும் உள்ளது.
# பரூக்காபாத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி பரூகாபாத் மாநகரத்தின் மக்கள் தொகை 2,76,581 ஆகும். அதில் 1,45,641 ஆண்கள் மற்றும் 1,30,940 பெண்கள் ஆக உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 73.44% ஆகவுள்ளது. இதன் மக்கள் தொகையில் இந்துக்கள் 74.23%, இசுலாமியர் 24.67%, கிறித்தவர்கள் 0.59% மற்றும் பிறர் 0.51% ஆகவுள்ளனர்.
# பரூக்காபாத்

## போக்குவரத்து

பரூகாபாத் சந்திப்பு இரயில் நிலையம்நாட்டின் முக்கிய நகரங்களுடன் இணைக்கிறது.
# மலாயா கூட்டமைப்பில் சேரா மாநிலங்கள்

**மலாயா கூட்டமைப்பில் சேரா மாநிலங்கள்** (ஆங்கிலம்: *Unfederated Malay States*; மலாய்: *Negeri-Negeri Melayu Tidak Bersekutu*; சீனம்: 馬來屬邦; ஜாவி:نݢري٢ ملايو تيدق برسکوتو) என்பது 1826-ஆம் தொடங்கி 1946-ஆம் ஆண்டு வரையில், தீபகற்ப மலேசியாவின் ஜொகூர், கெடா, பெர்லிஸ், கிளாந்தான், திராங்கானு மாநிலங்களின் கூட்டமைப்பு ஆகும்.  
அந்த ஐந்து மாநிலங்களும் பிரித்தானிய மலாயா நிர்வாகத்தின் கீழ் பாதுகாக்கப்பட்ட மாநிலங்களாக இருந்தன. பிரித்தானியர்களின் நிர்வாகத்தின் கீழ் இருந்த போதிலும் அவை அவர்களின் அரசியல் ஆதிக்கம் இல்லாமல் தனிச்சையாகவே இயங்கின.
# மலாயா கூட்டமைப்பில் சேரா மாநிலங்கள்

## பொது

1946-ஆம் ஆண்டில், பிரித்தானிய காலனிய அமைப்பான நீரிணை குடியேற்றங்கள் கலைக்கப்பட்டது. அந்த அமைப்பில் இருந்த பினாங்கு மற்றும் மலாக்கா மாநிலங்களும் பின்னர் மலாயா கூட்டமைப்பில் சேரா மாநிலங்களுடன் இணைக்கப்பட்டன.  
அதே 1946-ஆம் ஆண்டில், மலாக்கா; பினாங்கு ஆகிய இரு நீரிணை குடியேற்ற மாநிலங்களும் (*Straits Settlements*); மற்றும் மலாயா கூட்டமைப்பு மாநிலங்களும் (*Federated Malay States*) ஒன்றாக இணைக்கப்பட்டு மலாயா ஒன்றியம் (*Malayan Union*) எனும் ஓர் ஒன்றியம் உருவாக்கப்பட்டது.  
இரண்டு ஆண்டுகளுக்குப் பிறகு, மலாயா ஒன்றியம் எனும் அந்த அமைப்பு கலைக்கப்பட்டு மலாயா கூட்டமைப்பு எனும் அமைப்பாக மாறியது. அதாவது 1948-ஆம் ஆண்டில், மலாயா ஒன்றியம் பதினொரு மாநிலங்களின் கூட்டமைப்பாக (*Federation of Malaya*) மறுசீரமைக்கப்பட்டது.
# மலாயா கூட்டமைப்பில் சேரா மாநிலங்கள்

## வரலாறு

### பாங்காக் உடன்படிக்கை 1909

ஜொகூர் மாநிலம் 1885-இல் ஐக்கிய இராச்சியத்துடன் ஒரு பாதுகாப்பு ஒப்பந்தத்தை செய்து கொண்டது. 1914-இல் பிரித்தியானியர்களின் அழுத்தத்தின் காரணமாக இறுதியில் ஒரு பிரித்தானிய மாநில ஆளுநரை ஏற்றுக்கொண்டது.  
இருப்பினும், மற்ற மலாய் மாநிலங்களைப் போல் அல்லாமல், ஜொகூர் மாநிலம் மட்டும், பிரித்தானிய பாதுகாப்பு இல்லாமல் மலாயா கூட்டமைப்பிற்கு வெளியே 1895-ஆம் ஆண்டு வரையில், இருந்தது.  
பாங்காக் உடன்படிக்கை 1909-இன் (*Bangkok Treaty of 1909*) கீழ், தீபகற்ப மலாயாவின் வடக்குப் பகுதியில் இருந்த (கிளாந்தான், திராங்கானு, கெடா மற்றும் பெர்லிஸ்) மாநிலங்கள் ஐக்கிய இராச்சியத்தின் நிர்வாகத்திற்கு மாற்றப்பட்டன.
# மலாயா கூட்டமைப்பில் சேரா மாநிலங்கள்

## வரலாறு

### பினாங்கு மலாக்கா மாநிலங்கள்

புதிய கூட்டமைப்பில் ஒன்பது மாநிலங்கள்; பிரித்தானியாவின் பாதுகாக்கப்பட்ட மாநிலங்காகத் தொடர்ந்தன. அதே வேளையில் மலாயா கூட்டமைப்பு மாநிலங்களில் இரண்டு மாநிலங்களான பினாங்கு, மலாக்கா மாநிலங்கள் பிரித்தானியக் காலனி மாநிலங்களாகவே இருந்தன.  
1957-ஆம் ஆண்டில் மலாயா சுதந்திரம் அடைந்தது. இறுதியாக 1963-ஆம் ஆண்டில், வடக்கு போர்னியோ எனும் இன்றைய சபா மாநிலமும் சரவாக்; சிங்கப்பூர் மாநிலங்களும் இணைந்து மலேசியா எனும் பெரும் கூட்டமைப்பாக மாற்றம் கண்டன.
# மலாயா கூட்டமைப்பில் சேரா மாநிலங்கள்

## சுல்தான்களின் அதிகாரங்கள்

மலாயா கூட்டமைப்பு (*Federation of Malaya*) மாநிலங்களின் உண்மையான நிர்வாக அதிகாரங்கள் உள்ளூர் பிரித்தானிய ஆளுநர்களிடமும் (*British Residents*); மற்றும் பிரித்தானிய தலைமை ஆளுநரிடமும் (*Resident-General*) மட்டுமே இருந்தன.  
உள்ளூர் சுல்தான்களின் அதிகாரங்கள் "மலாய் மதம் மற்றும் பழக்கவழக்கங்களைத் தொடும்" (*Malay Religion and Customs*) விசயங்களில் மட்டுமே அதிகாரம் வழங்கப்பட்டது. அந்த வகையில் உள்ளூர் சுல்தான்களின் அதிகாரங்கள் வெகுவாகக் குறைக்கப்பட்டன.
# மலாயா கூட்டமைப்பில் சேரா மாநிலங்கள்

## சுல்தான்களின் அதிகாரங்கள்

### மலாயாவில் ஜப்பானிய ஆக்கிரமிப்பு

இரண்டாம் உலக போரில், மலாயா கூட்டமைப்பு மாநிலங்களும்; மலாயா கூட்டமைப்பில் சேரா மாநிலங்களும்; நீரிணை குடியேற்ற மாநிலங்களும் ஜப்பானியர்களால் ஆக்கிரமிக்கப்பட்டன.  
ஜப்பான் சரண் அடைந்து மலாயா விடுதலைக்குப் பிறகு, மலாயா கூட்டமைப்பு வடிவத்திற்குப் பதிலாக நடுவண் அரசு நிர்வாகம் (*Federal Form of Government*) அமல்படுத்தப் பட்டது.
# மலாயா கூட்டமைப்பில் சேரா மாநிலங்கள்

## விளக்கம்

### மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்